钦定古今图书集成/历象汇编/历法典/第127卷 > 《几何要法》〈明郑洪猷著〉 > 图
## 钦定古今图书集成/历象汇编/历法典/第127卷 > 《几何要法》〈明郑洪猷著〉 > 图

凡作平行线方形，若于两对角作一直线，其直线为对角线也。又于两边纵横间各作一平行线，其两平行线与对角线必交罗相遇，即此形分为四平行线方形。其两形有对角线者，为角线方形；其两形无对角线者，为

馀方形如甲乙丙丁方形。于丙乙两角作一线为对
角线，又依乙丁平行作戊己横线，依甲乙平行作庚
辛纵线，其对角线与戊己庚辛两线交罗，相遇于壬，
即作大小四平行线方形矣。则庚壬己丙及戊壬辛
乙谓之角线方形，而甲庚壬戊及壬己丁辛谓之馀
方形。

审矩章第二

凡作方形，必欲用矩，故先论审矩法，后论弃矩求方
之法。矩以两尺纵横而成，然必成直角方准，若稍出
入，必为锐钝两角，而不能成矩。今欲审直角，先审两
尺之棱，如首卷第一法，后于他坚体上作半圜中画。